Na podlagi 114. člena Statuta Občine Krško (Ur. list RS, št. 98/00 prečiščeno besedilo, 5/03, 57/06, 47/10, 90/11 in 27/14) je svet krajevne skupnosti Leskovec, na svoji 2. korespondenčni seji, dne 18. 3. 2015 sprejel

**P R A V I L N I K**

**o sofinanciranju dejavnosti društev,**

**ki so registrirana in delujejo na območju KS Leskovec pri Krškem**

1. **SPLOŠNE DOLOČBE**
2. **člen**

Pravilnik opredeljuje pogoje za pridobitev sredstev, izvedbo postopka in način izvajanja nadzora pri izvedbi sofinanciranja društev KS Leskovec pri Krškem, ki se sofinancirajo iz proračunske postavke 8070 – Pokroviteljstva in dotacije krajevne skupnosti na podlagi javnega razpisa in zahtevane pisne vloge (v nadaljevanju: javni razpis).

1. **člen**

Sredstva, ki se dodeljujejo so namenjena za sofinanciranje pokroviteljstev, promocij in investicij kamor se štejejo športne, kulturne, humanitarne, strokovne, družabne prireditve, investicije in mednarodni projekti, ki bodo služili v javne namene (v nadaljevanju: projekti).

Krajevna skupnost vsako leto nameni sredstva za sofinanciranje dejavnosti društev prosilcem v okviru razpoložljivih sredstev. Dinamika plačil se vrši skozi proračunsko leto, glede na višino razpoložljivih sredstev za ta namen.

1. **POGOJI ZA SOFINANCIRANJE IN PRIDOBITEV SREDSTEV**
2. **člen**

Pravico do sofinanciranja projektov imajo po tem pravilniku društva, zavodi in neprofitne organizacije, ki izpolnjujejo vse naslednje pogoje:

* imajo sedež na območju KS Leskovec pri Krškem in so organizatorji ali udeleženci projekta ali,
* da s svojim aktivnim izvajanjem dejavnosti prispevajo k prepoznavnosti celotne krajevne skupnosti (vsaj enkrat letno organizirajo prireditev, gledališko igro, okroglo mizo, konvencijo ipd., kamor je vabljena širša javnost),
* da je iz njihovih dejanj v preteklosti jasno razvidna dejavna funkcija na njihovem področju,
* da sodelujejo z organi krajevne skupnosti in jih obveščajo o svojih aktivnostih,
* da s svojim delom neposredno ali posredno promovirajo krajevno skupnost, prispevajo v korist krajanov, bodisi na področju humanitarnih dejavnosti, športa, stroke, družbeno-kulturne dejavnosti, kreativnih dejavnosti, na področju ohranjanja podeželja in običajev ter ostalih področjih,
* da je predmet sofinanciranja v javno korist.

Dodatni pogoji, ki jih mora izpolnjevati prijavitelj se lahko določijo v javnem razpisu za posamezno proračunsko leto.

Vloge prijaviteljev, ki ne bodo izpolnjevale zgoraj navedenih pogojev, bodo zavržene.

1. **člen**

Vloga za dodelitev sofinanciranja projektov mora vsebovati:

* pravilno in popolno izpolnjen obrazec s podatki o prijavitelju s splošno izjavo,
* pravilno in popolno izpolnjen predpisan prijavni obrazec.

Na podlagi predmetnega pravilnika lahko posamični prosilec sodeluje z največ eno pisno vlogo.

V kolikor prosilec na vlogi opredeli več projektov, bo komisija za sofinanciranje izbrala tistega, ki ga oceni kot bolj pomembnega za krajevno skupnost.

1. **člen**

Prosilec mora za pridobitev pravice do sofinanciranja doseči zadostno število točk, določenih v razpisni dokumentaciji. Število točk je odvisno od dejanske aktivnosti članov in društva, vloge in pomena društva v krajevni skupnosti in sodelovanja društva s krajevno skupnostjo.

V kolikor društvo doseže zadostno število točk za pridobitev pravice do sofinanciranja, se vloga ovrednoti glede na ostale kriterije določene v javnem razpisu.

1. **IZVEDBA JAVNEGA RAZPISA**
2. **člen**

Javni razpis se objavi enkrat letno, na krajevno običajen način – spletni strani KS in spletni strani Občine Krško.

Projekti se sofinancirajo v okviru proračunskih možnosti, v skladu s tem pravilnikom, javnim razpisom, merili in kriteriji, ki so sestavni del razpisne dokumentacije.

1. **člen**

Vloge morajo prijavitelji poslati priporočeno po pošti ali oddati osebno na naslov: Krajevna skupnost Leskovec pri Krškem, Ulica 11. novembra 24, 8273 Leskovec pri Krškem.

V javnem razpisu za koledarsko leto se določi rok za oddajo vlog.

Šteje se, da je vloga prispela pravočasno, če je bila zadnji dan roka za oddajo oddana po pošti s priporočeno pošiljko ali oddana v pisarni KS Leskovec pri Krškem do 10. ure.

Prepozno prispele vloge bodo s sklepom zavržene.

Vlogo mora podpisati prijavitelj, kar je v primeru pravne osebe njen zakoniti zastopnik. Vlogo lahko podpiše tudi pooblaščena oseba, če jo za to pooblasti zakoniti zastopnik in če je pooblastilo priloženo vlogi.

1. **člen**

Vloge prosilcev se odpirajo in knjižijo ob prejetju. Postopek javnega razpisa, strokovne presoje in ocenjevanje projektov opravi komisija, ki jo s sklepom imenuje svet KS Leskovec pri Krškem izmed svojih članov.

Vloge prosilcev bo najprej obravnavala komisija za sofinanciranje dejavnosti društev, ki mora svoj predlog izbora z obrazložitvijo podati svetu krajevne skupnosti. Na podlagi predloga komisije za sofinanciranje dejavnosti in sklepa sveta krajevne skupnosti se dokončno določi višino sredstev posameznemu prosilcu. Član komisije za dodeljevanje sofinanciranja dejavnosti društev ne sme biti hkrati član organa vodenja prosilca.

Komisija veljavno odloča, če je prisotna večina njenih članov. Komisija sprejema odločitve z večino opredeljenih glasov navzočih članov. V primeru enakega števila glasov, odloči glas predsednika komisije.

Za obravnavo, ocenjevanje in vrednotenje vlog ter izbor se poleg razpisne dokumentacije smiselno uporabljajo tudi določbe veljavnih zakonskih in podzakonskih predpisov na področju izvrševanja proračuna in veljavnega Zakona o splošnem upravnem postopku ter Zakona o integriteti in preprečevanju korupcije.

1. **člen**

Komisija prispele vloge obravnava v roku 15 dni po izteku roka za oddajo vlog na javni razpis.

V kolikor je vloga nepopolna se ob njenem odpiranju prijavitelja pozove k dopolnitvi, kar mora prijavitelj storiti v roku 5 dni.

Vloge, ki jih prijavitelj ne dopolni, se zavržejo s sklepom.

1. **člen**

Na podlagi predloga komisije odloča o dodelitvi sredstev svet krajevne skupnosti, v roku 30 delovnih dni od datuma zasedanja komisije, s sklepom. Istočasno bodo upravičenci pozvani tudi k podpisu pogodb. Če upravičenci v roku osmih dni od prejema sklepa ne vrnejo podpisane pogodbe se šteje, da so odstopili od zahtevka za pridobitev nepovratnih sredstev.

1. **KRITERIJI IN MERILA**
2. **člen**

Kriteriji in merila se določajo z vsakoletnim javnim razpisom.

Ne glede na določbe tega pravilnika, lahko komisija posebej opredeli, katerih vsebin, vrste programov in projektov, KS ne bo sofinancirala.

1. **NADZOR IN NAMENSKA PORABA SREDSTEV**
2. **člen**

Prijavitelj, ki je bil izbran na javnem razpisu, je dolžan projekte izvajati v skladu s sklenjeno pogodbo, tem pravilnikom, javnim razpisom ter veljavno zakonodajo.

Odobrena sredstva je upravičenec dolžan porabiti za namen, ki ga je navedel v vlogi na javni razpis.

Prijavitelj je v primeru sprememb glede podane vloge nemudoma po nastanku vzroka za to dolžan o tem pisno obvestiti krajevno skupnost Leskovec pri Krškem.

Prejemnik sredstev iz proračuna krajevne skupnosti je na zahtevo sofinancerja dolžan predložiti poročilo o namenski porabi sredstev v roku 15 dni po izvedbi projekta. Poročilo mora biti oddano na predpisanem obrazcu. Zadnji rok za oddajo poročil o izvedbi je 30. 11. tekočega leta. Poročila prispela po tem datumu se ne upoštevajo.

Krajevna skupnost finančna sredstva na podlagi sklepa sveta KS in pogodbe o sofinanciranju nakaže na transakcijski račun upravičenca v roku 30 dni od datuma prejema zaključnega poročila o izvedenem projektu.

1. **člen**

Strokovni nadzor nad izvajanjem projektov izvajata KS Leskovec pri Krškem ali predsednik KS za izvedbo nadzora pooblasti drugo osebo.

1. **KONČNE DOLOČBE**

Ta pravilnik začne veljati naslednji dan po sprejemu na seji sveta krajevne skupnosti.

S sprejemom tega pravilnika prenehajo veljati vsi do sedaj veljavni pravilniki in akti, ki se nanašajo na sofinanciranje društev v krajevni skupnosti.

Številka: 410-55/2019

Predsednik sveta KS Leskovec pri Krškem,   
Olovec Jože